ESA-tiimin kokousmuistio 18.8.2021

Aika: 18.8.2021 klo 09.30 -

Paikka: Teams

Paikalla: Riitta Aromäki (Tampere)

Heidi Ollikainen (Tampere)

~~Iina Lehtiniemi (Valkeakoski)~~

~~Ismo Santala (Tampere)~~

Jarkko Rikkilä (AKEPiKe)

~~Liina Mustonen-Luumi (Jyväskylä)~~

Heidi Pehkonen (Kangasala)

Teija Ruuhikorpi (Nokia)

Ville-Pekka Nummi (Tampere)

**1. Ajankohtaiset**

* Riitta kertoi, että pääkirjaston tietopalveluissa kieliharjoittelija tällä hetkellä hommissa. Muutama suomen kielen ryhmä käynyt alkukesästä kirjastossa. Tällä hetkellä tunnusteleva hiljaisuus. Kirjaston tiloihin pääsee ryhmiä ja tästä tiedon välittäminen tärkeää. Riitta pohtinut, että lähestytäänkö kielikoululaisia ja erilaisia tahoja kutsumalla toimijoita kirjastoon. Riitta miettinyt esimerkiksi maahanmuuttajatoimijoiden kanssa kirjaston markkinointia heidän suuntaansa. Vuoden pakolaisnainen -tilaisuus tulossa 25.10.
* Ville-Pekka kertoi, että töihin paluu lähtenyt liikkeelle käytännön järjestelyiden kanssa. Kotipalveluiden suhteen tehtiin kokoelmajärjestelyjä, tietynlainen vip-kokoelma saatu kotipalveluasiakkaille. Hyvä asia se, että kuljetussopimus on uusittu Tampereella ja mahdollisuus olisi avata kotipalvelua niin, että myös muista kirjastoista kuin Metsosta voidaan pyörittää palvelua. Joustoasiakkuus eli ”puolesta asiointi” on kehittymässä ja sitä viedään eteenpäin myös PIKI-tasoisella keskustelulla. Ville-Pekka mukana myös kirjastoseuran ESKO-työryhmässä, ensi viikolla valikoituu syksyn teema siinä foorumissa. Viimeisillä etäkahveilla käsitelty kotipalveluiden järjestämisen tapoja.
* Heidi Pehkonen kertoi, että kiinnostava syksy on tulossa. Hankeavustusta saatu kirjasto jokaiselle -hankkeelle. Kaupungin vammaispalveluista löydetty hanketyöntekijä. Ajatus on selvittää, mitä vammaiset odottavat kirjastolta – sosiaalisen saavutettavuuden ulottuvuus vahvasti tässä mukana. Hanketyöntekijä tulossa 3–4 kuukauden ajaksi. Työntekijöiden ymmärryksen lisääminen asiasta tärkeää.
* Maria Rissanen kertoi, että koulukäynnit ovat Sampolassa alkaneet. Ryhmiä otetaan vastaan. Maria laitellut koronainfoa kouluille ja päiväkoteihin. Melkein jopa normaalin oloista ryhmien kanssa. Erityisryhmien päivätoimintapaikkoja on Sampolan ympäristössä, palveluita voidaan markkinoida suoraan heidän suuntaansa. Pirkanmaan erilaisten oppijoiden lukitori käynnistyy jälleen. Suunnattu kenelle tahansa, joka on kiinnostunut aiheista. Lukiviikolle on tulossa yhteinen popup-tilaisuus, jossa mukana PEO, työväenopisto ja kirjaston Celia-palvelut.
* Teija Ruuhikorpi kertoi, että johtava rehtori on kieltänyt ryhmien tulemisen kirjastoon. Tilanne on hieman auki. Uutta kirjastoautoa suunnitellaan, rahaa on haettu toimintaan. Esteettömyysasiat ovat olleet mietinnässä ja Tampereella käyty benchmarkkaamassa uutta autoa. Turvallisemman tilan asiaan: pääkirjastoon on harkittu vartijapalvelua. Keskusteltiin tästä ja ryhmien tulo kirjastoon tulisi olla mahdollista tiettyjen reunaehtojen ja raamien puitteissa. Aika varataan etukäteen ja tunnin väli ryhmien vierailun välissä. Koronainfossa ohjeet kouluille ja päiväkodeille vierailusta. Tärkeää myös huomioida, että etävinkkaukset kiinnostavat osaa opettajista.

**2. Turvallisempien tilojen asiakaskysely**

Keskusteltiin siitä, että turvallisempien tilojen asiakaskyselyn toteuttaminen on päätetty jäädyttää toistaiseksi. Asia on laaja ja tähän liittyy monta näkökulmaa. Kirjastojen toimintaympäristöt ovat erilaisia, kyselyn tulosten analysointi teettäisi paljon työtä ja aihepiiri on osittain sensitiivinenkin. Kysely olisi parempi toteuttaa kunnallisella tai kaupungin tasolla - tai jopa yhtä kirjastoa ja sen moninaista asiakaskuntaa tutkaillen.

Tampereen kaupungilla on tällä hetkellä käynnissä myös Tampereen turvallisuuskysely, joka [löytyy täältä](https://link.webropolsurveys.com/Participation/Public/4db24a6b-8377-465a-9248-bd55dbf83e76?displayId=Fin2329216&surveyLocale=fi). Kyselyn kysymyksissä on tiettyjä yhtäläisyyksiä myös esa-tiimin suunnittelemaan asiakaskyselyyn verrattuna.

**3. Esa-tiimin kokoonpano**

Keskusteltiin tiimin kokoonpanosta. Keski-kirjastojen edustusta olisi suotavaa vahvistaa ja pyritään saamaan syksyn aikana jäsen Keski-kirjastoista liittymään tiimiin. Otetaan asiaa puheeksi myös lähitapaamisissa, joita esimerkiksi Pikeboksi-työpajakiertueella päästään toteuttamaan syyskuussa.

**4. Syksyn esa-foorumin agendan suunnittelu**

Syksyn esa-foorumi eli esteettömyyteen ja saavutettavuuteen keskittyvä oppimispäivä järjestetään 26.11. Keskusteltiin päivän teemasta ja sen valinnasta. Sosiaalisen saavutettavuuden teema on laaja, joten päädyttiin rajaamaan tätä pienemmäksi. Tavoitteena olisi saada työkaluja asiakaspalvelussa toimiseen erilaisten vähemmistöjen ja esimerkiksi vammaisuuteen suhtautumiseen. Minkälaisia välineitä tähän löydettävissä?

**Ehdotuksia puheenvuoroiksi ja puhujiksi:**

* Havu Aava Kataja Härmä aka Havunhuuto: <https://www.instagram.com/havunhuuto/>
* Ylen Vammaiskultti-ohjelman vetäjät: <https://yle.fi/aihe/artikkeli/2020/01/16/vammaiskultti-ei-voivottele-eika-taputtele-olalle-vaan-kertoo-rohkeasti-ja>
* Vammaisten lasten ja nuorten tukisäätiö Vamlas: <https://vamlas.fi/>

**Hyviä käytäntöjä esittelyyn:**

* Vammaisten asumis- ja päivätoimintayksiköiden konkreettinen näkökulma: Tapion talo: <http://tamperemissio.fi/yhteystiedot/kehitysvammaisten-palvelut>
* Aspa-koti: <https://www.aspa.fi/yhteystiedot/aspa-kodit/aspa-koti-metsatupa-tampere/>
* Nuorten elämänhallinta ja osallisuus: <https://www.omapolku.fi/>
* Tampereen kaupunki: <https://www.tampere.fi/sosiaali-ja-terveyspalvelut/vammaisten-palvelut/kehitysvammaiset/tyotoiminta.html>

**5. Seuraava kokous**

Seuraava esa-tiimin kokous järjestetään 7.10. klo 9.30 - 11.30 Teamsissa. Kutsut lähetetty tiimin jäsenille.